Бауыршы

Бауыршы — ханның сарайындағы бас аспаз. Көне жазбаларда бағурчи “аспаз” деген мағынаны білдіретін сөз. Түркі тілдеріндегі бағыр, бауыр(ет мағынасында) деген сөзге “шы” жұрнағын жалғау арқылы жасалса керек.Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-Х Кейбір ғалымдардың пікірінше, бауыршы сөзінің мәні түркі-моңғол халықтарындағы басқа бір қызмет атауы - бәкавулмен (қ. Бақауыл) төркіндес. Наймандар, кейбір басқа да тайпалар бауыршы мен бақауылдың орнына құнсат, құнджат (қысат, қычат) атауын қолданған. Бауыршы ханның асханасында тағам әзірлеуге немесе оны хан дастарқанына әкелуге басшылық еткен. Ханға қастандық жасалмас үшін бауыршы қызметіне аса сенімді адамдар тағайындалған. Бас аспаз қызметін Шыңғыс ханның өзі қаған лауазымын қабылдағаннан кейін тағайындаған. Кейін ол бауыршы аталып кеткен. Бауыршы қызметі Шыңғыс хан империясында, кейіннен түркі-моңғол мемлекеттерінде кең тарады. 

Дереккөздер